ΜΙΑ ΠΡΩΤΟΤΥΠΗ ΣΕΙΡΑ ΝΤΟΚΙΜΑΝΤΕΡ ΤΟΥ NETFLIX
Έμενε ένα αγόρι απέναντί μου του οποίου η μάνα ήταν τόσο τεμπέλα,
που αυτός έτρωγε παγωτό για πρωινό.
Πήγαινα στο σπίτι του για να τον πάρω για το σχολείο και καθόταν στον πάγκο.
Αν το έκανα εγώ, θα με έστελναν φυλακή. Αν καθόμουν στον πάγκο της κουζίνας.
Αυτό το σπίτι ήταν για μένα όπως ο Μαρκήσιος ντε Σαντ.
Παιδιά κάθονταν στον πάγκο.
Μια φορά μπήκα μέσα κι όχι μόνο έτρωγε παγωτό…
Είναι επτά το πρωί. Το τρώει, όχι με κουτάλι…
Πρώτον, απ' το κουτί, που δεν επιτρεπόταν ποτέ στο σπίτι μου. Με πρέτσελ!
Και σκέφτηκα "Απίστευτο πώς ζουν αυτοί οι άνθρωποι".
Το συζητήσαμε λίγο στα παρασκήνια. Αν μπορούμε…
-Να καπνίσουμε. -Αν μπορούμε.
-Στο πλατό. -Δεν μπορούμε.
Δεν μπορούμε, γιατί είναι παράνομο.
Εδώ είμαστε.
Μάλιστα. Τι λες; Αυτό είναι.
-Μια χαρά. -Ας το κάνουμε.
Συγγνώμη;
Όχι. Όχι λακ, γιατί… Δεν μπορώ να αναπνεύσω.
Σαν να ρουφάς σωλήνα εξάτμισης.
Θέλω οι βλάβες στους πνεύμονες να είναι από το κάπνισμα.
ΥΓΕΙΑ ΑΘΛΗΜΑΤΑ
Πιστεύεις ότι η φιλοσοφία
της αεροβικής και της γυμναστικής παρατείνουν τη ζωή;
Μάλλον… Δεν έχω φιλοσοφία. Πιστεύω…
Πολλοί λίγοι έκαναν γυμναστική όταν ήμουν εγώ παιδί.
Δεν γυμνάζονταν επειδή αυτό έπρεπε να κάνεις.
Ήταν σίγουρα πιο δραστήριοι. Χωρίς αμφιβολία.
Ειδικά τα παιδιά.
Διότι δεν μας επέτρεπαν να μένουμε στο σπίτι.
Αυτό δεν ήταν παράξενο για το σπίτι μου. Οπότε "Βγες έξω!"
Καταλαβαίνεις; "Απλώς βγες έξω!"
Κι όχι επειδή πίστευαν ότι πρέπει να πάρουμε καθαρό αέρα.
Σκέφτονταν "Δεν θέλουμε να σε βλέπουμε. Φύγε από το σπίτι".
Και κανείς… "Δεν θέλουμε να ασχοληθούμε μαζί σου.
Δεν μας ενδιαφέρει. Φύγε".
Οπότε βγαίναμε έξω και τρέχαμε και κάναμε ό,τι κάνουν τα παιδιά.
Και τότε ο κόσμος έτρωγε πολύ λιγότερο. Είναι κι αυτό.
Επειδή έπρεπε να φτιάχνει φαγητό.
Δεν υπήρχε έτοιμο φαγητό.
Επίσης, ο κόσμος δεν ήξερε πως όλα αυτά έβλαπταν.
Ίσως το να ξέρεις ότι βλάπτουν τα κάνει χειρότερα για εσένα.
Οι γονείς μου ήταν…
Αμερικανοί πρώτης γενιάς
και έλεγαν "Φαγητό, καλό".
Όχι "Φαγητό, κακό".
Καταλαβαίνεις; "Κρέας, καλό. Βούτυρο, καλό".
Αυτά που θεωρούνταν ότι έκαναν κακό ήταν τα γλυκά. Αλλά κακό για τα δόντια.
Δεν θυμάμαι να μιλάει συνεχώς ο κόσμος για την υγεία του.
Ο κόσμος ανησυχούσε για την πολιομυελίτιδα.
Ήταν σοβαρό πράγμα.
Ώσπου βγήκε το εμβόλιο της πολιομυελίτιδας όταν ήμουν μικρή
και ήταν ό,τι πιο σπουδαίο.
Όταν ήμουν παιδί και ήσουν παιδί, ακόμη πιο παλιά,
εγώ γεννήθηκα μετά, ναι;
-Εντάξει. -Είμαι πολύ πριν εγώ.
Όλα τα παιδιά ζούσαν σε ένα σύννεφο καπνού.
Εντάξει; Κανείς… Και στο σπίτι μου…
Είχα μητέρα που δεν άνοιγε ποτέ παράθυρο…
γιατί δεν ήθελε να μπει στο σπίτι ο αέρας που υπήρχε έξω.
Και δεν μπορούσες να δεις.
Τη δεκαετία του '50.
Ήμασταν στα αμάξια. Δεν επιτρεπόταν να ανοίξουμε τα παράθυρα.
Ο πατέρας μου πίπα. Η μητέρα μου τσιγάρο.
Όταν ήμασταν μικροί, καθόμασταν… Τώρα υπάρχουν πολλά μέτρα ασφαλείας.
Είναι πολλά. Δένεις τα παιδιά. Είναι σαν κράνη.
Τα ντύνουν σαν αστροναύτες. Τα βιδώνουν στο πίσω κάθισμα.
Όταν ήμασταν εμείς παιδάκια…
-Ναι. -δεν είχαν ζώνες τα αμάξια.
Πού καθόμασταν; Στο μπροστινό κάθισμα, στα γόνατα των μανάδων που κάπνιζαν.
Εγώ είμαι εθισμένη στο κάπνισμα. Είναι εθισμός. Ξέρω τι είναι ο εθισμός.
Είναι έξυπνο να καπνίζεις; Είναι ηλίθιο! Το ξέρω. Εντάξει;
Ο κόσμος μού φωνάζει συνεχώς και εγώ πάντα λέω
"Το κάπνισμα βλάπτει. Ξέρω. Το έχω ακούσει".
Υπάρχουν κάποια πράγματα…
Ίσως δεν είχαμε συνειδητοποιήσει ότι οι πολλές μπριζόλες βλάπτουν.
Καταλαβαίνω γιατί δεν το συνειδητοποίησε ο κόσμος.
Ειδικά όσοι στερήθηκαν το κρέας πολλές γενιές, αλλά, ξέρεις…
το να εισπνέεις καπνό…
Πώς δεν σκέφτηκε κανείς "Ίσως δεν είναι κι ό,τι καλύτερο";
Προφανώς δεν το σκέφτηκαν.
Ναι. Σε έκαναν να πιστεύεις ότι τα τσιγάρα ήταν ασφαλή.
Ναι. Ασφαλή τσιγάρα.
Θυμάμαι τον παιδίατρό μου όταν ήμουν παιδί.
Θυμάμαι ότι πήγαινα στο γραφείο του.
Υπήρχε ένα τεράστιο τασάκι στο γραφείο του γιατρού. Και κάπνιζε.
Κι αφού έκανες ένα απαίσιο εμβόλιο, ο γιατρός σού έδινε γλυκό.
Ναι.
Δεν είχα ιδέα ως παιδί έξι ή επτά ετών
ότι το κάπνισμα ή το γλυκό έβλαπταν,
γιατί σου έδιναν γλυκό μετά το εμβόλιο.
Αν δεν είχα αρχίσει το κάπνισμα στα 12, δεν θα το άρχιζα τώρα.
Ξέρω, όμως, τι σημαίνει να είσαι εθισμένος σε κάτι
και ξέρω ότι κανείς δεν βάζει στόχο να εθιστεί σε κάτι.
Κι αυτό εδώ έχει το πολύ εύστοχο όνομα "Πεταλούδα".
Η κοπέλα είναι στη φάση της χρυσαλίδας, αλλά όσο αυξάνεται το βάρος από κάτω,
τόσο πιο βαριά γίνονται τα φτερά, όπως θα πει και κάθε πεταλούδα.
Οι κακές συνήθειες μπορούν να σε σκοτώσουν. Μα οι καλές δεν σε σώζουν.
Μπορεί να έχεις εκπληκτικά καλές συνήθειες και να… Μπορώ να σκεφτώ…
Δεν θα πω ποια ήταν, αλλά είχα μια φίλη,
από τους ελάχιστους ανθρώπους στην ηλικία μου,
που δεν κάπνιζε, δεν έπινε,
πάντα μου φώναζε που τα έκανα όλα αυτά.
Όλη της τη ζωή έτρωγε μπρόκολο, σπαράγγι,
έπινε νερό, έτρεχε,
και πέθανε από όγκο στον εγκέφαλο στα 50 της.
Παρεμπιπτόντως, η μητέρα μου πέθανε τώρα και ήταν σχεδόν 92.
Αυτός ο τρόπος ζωής δεν σε σκότωνε.
Κι αύριο να πεθάνω, κανείς δεν θα πει "Ήταν πολύ νέα".
Είμαι πολύ μεγάλη για να πεθάνω νέα.
Αν πεθάνω από το τσιγάρο, αν πεθάνω τώρα, όλοι θα πουν "Τι περίμενες;"
Οι άνθρωποι ενοχλούνται που ζω. Το ξέρω, εντάξει;
Τώρα, όμως, έχουμε κάτι που πραγματικά δεν ανέχομαι.
-Τι; -Ευεξία.
-Ναι. -Εντάξει; Ευεξία.
Είναι σε κάθε εφημερίδα, σε κάθε περιοδικό.
Υπάρχουν σπα για ευεξία, ευεξία εδώ, ευεξία εκεί.
Παλιά δεν είχαμε ευεξία. Και σκέφτομαι "Τι είναι ευεξία;"
Είναι επιπλέον υγεία.
Η ευεξία, για μένα, είναι απληστία.
Δεν μου αρκεί που δεν είμαι άρρωστη. Πρέπει να είμαι καλά.
Είναι κάτι που μπορείς να αγοράσεις.
Αυτήν την ευεξία. Πρέπει να την αγοράσεις.
Κι υπάρχουν ειδικές τροφές για την ευεξία.
Σπόροι και τσάγια και τέτοια πράγματα.
Ποτά, σμούθι, χυμοί. Ξέρεις, όλα αυτά.
Όλα αυτά που θέλει ο κόσμος από την ευεξία, δεν τα θέλω.
Όχι, ευχαριστώ.
Εντάξει; Όχι, ευχαριστώ.
Δεν θέλω να είμαι… Ξέρω ότι ο διαλογισμός είναι κομμάτι… Η γιόγκα.
Το ένα τρίτο των ανθρώπων στον δρόμο της Νέας Υόρκης έχει στρώμα για γιόγκα.
Και μόνο γι' αυτό, δεν θα έκανα ποτέ γιόγκα.
Το να κουβαλάς ένα τυλιγμένο στρωματάκι είναι πραγματικά…
Ξέρεις, η Νέα Υόρκη ήταν πολύ πιο στιλάτη.
Δεν μ' αρέσει να βλέπω κόσμο να περπατάει με στρωματάκια.
Είναι απαίσιο. Τελευταία φορά που είχα στρωματάκι ήταν στο νηπιαγωγείο.
Φέρναμε στο σχολείο, γιατί κοιμόμασταν στο πάτωμα.
Η ιδέα της ευεξίας πρέπει να είναι καλιφορνέζικη.
Στο Σαν Φρανσίσκο ή στη Σίλικον Βάλεϊ, όπως τη λένε.
Οι άνθρωποι της τεχνολογίας ανησυχούν για την υγεία τους,
μα όχι για τη ζωή σου.
Είναι… Οι πολύ πλούσιοι.
Κάνουν προσπάθειες να ζήσουν αιώνια.
Είναι πολύ σημαντικό γι' αυτούς.
Είμαι σίγουρη ότι έχουν ειδικές τροφές, γυμνάζονται και όλα αυτά,
μα πιστεύουν κι ότι έρχεται η συντέλεια.
Πρέπει να έχεις δικό σου αέρα, νερό.
Αν έρθει μεγάλη καταστροφή, δεν θέλω να είμαι από τους τελευταίους ζωντανούς.
Γιατί να το θέλω;
Δεν καταλαβαίνω όσους το θέλουν.
Μα όταν ήμουν παιδί, ανησυχούσα πολύ για τυχόν πυρηνικό πόλεμο.
Γιατί ήθελα πραγματικά να ζήσω, γιατί ήμουν επτά.
Δεν είμαι επτά και δεν θέλω να πεθάνω,
αλλά αν πέθαινα, δεν θα ήταν τραγωδία.
Δεν είμαι επτά. Και σίγουρα δεν θέλω να ζω
με αυτούς που φύλαξαν σπόρους και τέτοια,
γιατί δεν θέλω να τους κάνω παρέα.
Αν δεν θέλω να τους κάνω παρέα τώρα, γιατί να θέλω
όταν υπάρχουν άλλα να κάνεις και όλα είναι ακόμη άθικτα;
Γιατί να τους θέλω μετά;
Υπήρχε μια χελώνα που λεγόταν Μπερτ
Και ο Μπερτ η χελώνα ήταν ξύπνιος
Όταν τον απειλούσε κάτι Δεν πάθαινε κακό
Ήξερε τι να κάνει
Έσκυβε
Και καλυπτόταν
Να θυμάστε, φίλοι μου.
Πείτε μου δυνατά. Τι πρέπει να κάνετε όταν δείτε τη λάμψη;
Να σκύψουμε και να καλυφθούμε.
Δεν ξέρω τι αγοράζουν τα παιδιά. Τι τους επιτρέπουν.
Αγόρασα ένα γλυκό σε ένα αγοράκι για του Αγίου Βαλεντίνου
κι οι γονείς του έκαναν λες και του έδωσα όπλο.
Είπα "Μπορεί να φάει γλυκό;" "Βασικά, όχι".
Το είχα δώσει ήδη στο παιδί,
το οποίο δεν μπορούσε να πιστέψει τι του συνέβαινε.
"Είναι το αγαπημένο μου!" είπε, πριν καν το ανοίξει.
Είπα "Είναι πολύ μικρό".
Ήθελα να αγοράσω το τεράστιο κουτί, μα σκέφτηκα ότι θα συγχύζονταν.
Και μετά η μητέρα του παιδιού μού είπε
"Εσείς μπορούσατε να φάτε γλυκά μικρή;"
Είναι προφανώς μεγαλύτερη από τον γιο της, αλλά πολύ μικρότερη από εμένα.
Είπα "Ναι". "Δεν ήξεραν ότι σας έκαναν κακό;" είπε.
Είπα "Έκαναν κακό στα δόντια". Τα γλυκά έκαναν κακό στα δόντια.
Είπα "Δεν πίστευαν ότι όλα αυτά
που ίσως σου έκαναν κακό, ίσως όχι, σου έκαναν κακό".
Θέλω να πω, δεν…
Δεν τους ενδιέφερε πολύ η υγεία μας.
Σε πήγαιναν στον γιατρό. Σου έλεγαν να μην τρως γλυκά.
Ο πατέρας μου μού φώναζε επειδή είχα πολλά χαλασμένα δόντια,
και ήταν ακριβό.
Εκτός από αυτό… Σου έλεγαν "Ναι, πρέπει να τρως φασολάκια".
Αλλά δεν ήταν… Δεν ήταν εμμονικοί.
Τα παιδιά τώρα δεν μεγαλώνουν με αυστηρότητα.
Απλώς στερούνται πολλά, γιατί κάνουν κακό στα ίδια.
Ή στο περιβάλλον. Τα παιδιά λένε πότε κάτι κάνει κακό στο περιβάλλον.
Υπάρχει… Τώρα είναι γυναίκα. Τώρα έχει παιδί.
Ζούσε στο Σαν Φρανσίσκο.
Όταν ήταν τριών ετών, τώρα θα είναι 33 ετών,
μου είπε κάτι, εκνευρίστηκα και της είπα "Είσαι κοριτσάκι".
Αυτό μου το έλεγαν 400 φορές τη μέρα όταν ήμουν παιδί.
Και είπε "Είμαι γυναίκα".
Ήταν τριών ετών.
Της είπα "Δεν είσαι γυναίκα.
Δεν είσαι γυναίκα".
Τώρα δεν το λες σε κανέναν.
Αν κάποιος πει "Είμαι γυναίκα", είναι.
Μπορείς να είσαι τρίχρονο κορίτσι 70χρονος άντρας, καμηλοπάρδαλη,
γυναίκα.
Έχεις κάνει ποτέ ψυχοθεραπεία ή αυτοβελτίωση, κάτι τέτοιο;
Έχω κάνει αυτοβελτίωση και για μένα λειτουργεί.
Κάπου που άνθρωποι με παρόμοιες διαταραχές συγκεντρώνονται για βοήθεια;
Δυστυχώς, δεν υπάρχουν άνθρωποι με παρόμοιες διαταραχές.
Δεν κατάφερα να σχηματίσω ομάδα.
Ξέρεις, αφού χρησιμοποιώ τη βασική…
Έχω δύο βασικές δραστηριότητες: Να καπνίζω και να σχεδιάζω εκδίκηση.
Δεν χρειάζεσαι ομάδα.
Σχεδιάζω μόνη την εκδίκηση. Ενίοτε χρησιμοποιώ τηλέφωνο.
Το κάπνισμα είναι…
-Είναι το χόμπι μου. -Τέλεια.
Αν όχι το επάγγελμά μου.
Ζούμε σε μια εποχή όπου τα τσιγάρα είναι απαίσια.
Εδώ και 30 χρόνια τώρα.
Η μαριχουάνα σού κάνει καλό.
Η μαριχουάνα ήταν…
Όταν λέω "ήταν", εννοώ στη μνήμη ενός εννιάχρονου!
Αφήστε εμένα.
Ήταν ένα φρικτό πράγμα που οδηγούσε σε μια απελπιστική εξαχρείωση.
Τώρα είναι κάτι υπέροχο.
-Είναι θεραπευτικό. -Είναι κάτι υπέροχο.
Την έβαλαν σε καραμελίτσες!
Δηλαδή… Μου έχουν δείξει "Κοίτα. Είναι σαν καραμελίτσα".
-Ή ζελεδάκια. -Γλειφιτζούρι.
Ναι, γλειφιτζούρι. Αυτά που τρώνε τα παιδιά.
Δεν αφήνουν τα παιδιά να φάνε γλειφιτζούρια,
μα η μάνα έχει γλειφιτζούρι μαριχουάνα.
Δηλαδή… Με μαριχουάνα.
Κάπνισα μαριχουάνα μικρή.
Δεν… Δεν μου άρεσε ποτέ.
Δεν μ' αρέσει η μυρωδιά. Δεν την καπνίζουν πια τόσο.
Την καπνίζουν, αλλά παίρνουν κι αυτά τα καραμελάκια.
Ποτέ δεν… Δεν είναι το συναίσθημα που αναζητούσα,
το συναίσθημα της ανάλαφρης ευτυχίας.
Εντάξει; Δεν είναι για μένα. Δεν θέλω ανάλαφρη ευτυχία εγώ.
Θα σου πω, αν ενδιαφέρεται κανείς,
πως έχω φίλους στην ηλικία μου ή και μεγαλύτερους,
που καπνίζουν καθημερινά μαριχουάνα εδώ και 50 χρόνια.
Δεν είναι κι οι εξυπνότεροι στον πλανήτη. Εντάξει;
Σας διαβεβαιώνω ότι υπάρχει συσσωρευτικός αντίκτυπος. Εντάξει;
Διότι τους ήξερα όταν ξεκίνησαν.
Δεν είναι επικίνδυνοι άνθρωποι,
αλλά δεν θα τους συμβουλευόσουν τώρα.
Μερικές φορές σκέφτομαι "Θεέ μου, τι έπαθε αυτός;"
Μετά συνειδητοποιώ…
Έχω πει σε κάποια "Και τον ρώτησα κάτι.
Ήταν πολύ ασαφής. Τι έχει πάθει;"
Και μου λέει "Είναι χασικλής!" Και λέω "Το ξέχασα".
Αν ήταν στο χέρι μου, θα έλεγα "Αρέσει η μαριχουάνα. Μια χαρά.
Ας κάνουν. Τι με κόφτει;"
-Κάνουμε ένα διάλειμμα; -Αμέ.
-Είσαι καλά; -Ναι.
-Θέλεις ένα λεπτό να… -Θέλω να καπνίσω.
Τα κορίτσια, όταν ήμουν εγώ κορίτσι,
έπαιζαν με μπαλάκι, κουτσό και πηδούσαν σχοινάκι.
Σίγουρα όχι πια.
Ένα, δύο, τρία, τέσσερα.
Μα θα σήμαινε πως αν οι γυναίκες κυβερνούσαν τον κόσμο,
όταν οι γυναίκες της ηλικίας μου μεγάλωναν, θα γίνονταν αθλήτριες.
Δηλαδή…
Κι αν πεις μπαλάκι ή κουτσό,
φαίνεται ανόητο στους άντρες, αλλά είναι το ίδιο!
Αυτά είναι παιχνίδια!
Το φούτμπολ είναι παιχνίδι. Είναι παιχνίδι.
Και ο Ρέτζι Μίλερ σε μια έντονη συζήτηση με τον Σπάικ Λι,
ένθερμο οπαδό των Νικς, με θέση στο παρκέ.
Νομίζω ότι ο Σπάικ τον ζωντάνεψε.
Ο Σπάικ απευθύνεται στον διαιτητή Νταν Κρόφορντ.
Δεν καταλαβαίνει ότι δεν παίζει αυτός.
Και ο Σπάικ Λι;
Ποιον Σπάικ;
Θα σας δούμε την Παρασκευή. Καλή επιτυχία.
Σ' αρέσουν τα αθλήματα;
Δεν μου αρέσουν τα αθλήματα. Πρέπει να πω ότι τα σιχαίνομαι.
-Τα σιχαίνεσαι. Να σε ρωτήσω κάτι. -Ναι.
Κόμπι ή ΛεΜπρόν;
Ο μόνος λόγος που τους ξέρω αυτούς
είναι επειδή έχω έναν φίλο που αγαπάει τα αθλήματα.
Αλλιώς δεν θα ήξερα κανέναν. Αλλά δεν έχω προτίμηση μεταξύ τους.
-Τζάιαντς ή Τζετς; -Καμία προτίμηση.
-Δεν έχω προτίμηση. -Ρέιντζερς, Άιλαντερς ή Ντέβιλς;
Πίστεψέ με όταν σου λέω ότι μισώ τα αθλήματα.
Τι κάνεις τη μέρα του Σούπερ Μπόουλ;
Είναι πολύ καλή μέρα για να πάω σε εστιατόριο. Εντάξει;
Θέατρα όπου δίνει παραστάσεις το Μπαλέτο της Νέας Υόρκης,
ή η όπερα ή το πρώην Philharmonic Hall,
είναι σημαντικά για την πόλη, κι ας μην πηγαίνεις.
Υπάρχει μια ιδέα πως
πρέπει να υποστηρίζονται από όσους τα χρησιμοποιούν.
Κάτι τέτοιο δεν ισχύει για τα γήπεδα φούτμπολ.
Γήπεδα φούτμπολ… Σας διαβεβαιώ ότι αν ακούσετε πως είμαι σε γήπεδο,
θα με έχουν μαζέψει και θα με έχουν πάει σημαδεύοντάς με όπλο στο κεφάλι.
Αλλιώς δεν θα πάω.
Τα γήπεδα πληρώνονται συστηματικά από ανθρώπους που ζουν στην πόλη,
τεράστια μείωση φόρου.
"Ναι, θα σας δώσουμε χρήματα, γιατί…"
Λένε "Δεν θες να έχεις ομάδα φούτμπολ;" Εγώ όχι.
Δεν θέλω ομάδα φούτμπολ. Ούτε στο λύκειο ήθελα.
Ούτε τώρα θέλω. Σίγουρα δεν θέλω να πληρώσω για να έχω. Όχι, δεν πληρώνω.
Γιατί μισείς τα αθλήματα;
Κατ' εμέ, είναι κατάλληλο
για ένα επτάχρονο παιδί.
Στάσου!
Εντάξει;
Αν είσαι ενήλικος, δηλαδή,
δεν ζωγραφίζεις το πρόσωπο, δεν φοράς φανέλα κι όλα αυτά;
-Ζωγραφική προσώπου. Ωραίο πράγμα. -Εγώ δεν το κάνω.
Να τι με σοκάρει.
Βλέπεις ανθρώπους στον δρόμο. Φωνάζουν "Κερδίσαμε!"
Και πάντα σκέφτομαι "Ποιοι;" Εκείνοι κέρδισαν.
Εσύ είσαι στον καναπέ και πίνεις μπίρα.
Αυτό το καλό έχουν τα αθλήματα. Ταυτίζεσαι με την ομάδα.
Ναι, που είναι επιχείρηση.
Δεν θα δεις κόσμο στον δρόμο να λέει "Κέρδισε η Coke! Έχασε η Pepsi!"
Πώς σε έβαλαν να το κάνεις αυτό; Θέλω να μάθω.
-Μισείς τα αθλήματα! -Ναι.
Τα αθλήματα είναι βασικά γιατί τα διοικούν άντρες. Αυτός είναι ο λόγος.
-Οπότε… -Οι άντρες διοικούν τον κόσμο.
Σωστά. Επειδή αγαπούν τα αθλήματα…
Αν διοικούσαν οι γυναίκες τον κόσμο,
θα υπήρχε επαγγελματικό κουτσό;
Είπα κάποτε σε ένα δείπνο που είχε πολλούς άντρες καλλιτέχνες,
πολύ γνωστούς καλλιτέχνες, και μιλούσαν για μπέιζμπολ.
"Δεν καταλαβαίνω κάτι.
Όλοι οι άντρες πίστευαν, όταν ήταν παιδιά,
ότι θα γίνουν επαγγελματίες παίκτες μπέιζμπολ;
Και είπε κάποιος "Όσοι μου άρεσαν, ναι".
Είσαι από άλλη εποχή.
Σήμερα οι γυναίκες παίζουν αθλήματα,
παίζουν όλων των ειδών τα αθλήματα, και το θέλουν.
Το ξέρω. Χαίρομαι που δεν είμαι κορίτσι τώρα.
Όταν πήγαινα εγώ σχολείο, τα κορίτσια δεν έπαιζαν φούτμπολ.
Δεν ήταν αναγκασμένα να παίζουν αθλήματα κι ήταν θετικό.
-Τώρα τα κορίτσια πρέπει… -Δεν πρέπει. Θέλουν να παίξουν.
Ναι, αλλά εμείς δεν θέλαμε. Εντάξει;
-Δεν θέλαμε και δεν έπρεπε. -Κι ο κόσμος εξελίχθηκε.
Ναι. Έτσι.
Θα προτιμούσα περισσότερες γυναίκες στο Κογκρέσο και λιγότερες στο φούτμπολ.
ΕΘΝΙΚΗ ΟΜΑΔΑ ΓΥΝΑΙΚΩΝ ΗΠΑ ΠΑΓΚΟΣΜΙΟ ΚΥΠΕΛΛΟ ΠΟΔΟΣΦΑΙΡΟΥ ΓΥΝΑΙΚΩΝ
Πολλά πράγματα που κάνουν οι άνθρωποι στις λεγόμενες διακοπές
είναι πράγματα που ανάγκαζαν να κάνουν τους αιχμάλωτους πολέμου.
Διαβάζω συνεχώς στα ταξιδιωτικά άρθρα των Times.
"Διακοπές όπου σκαρφαλώνεις ένα βουνό δεμένος με άλλους.
Ανεβαίνεις στην κορυφή κι από εκεί πηδάς…"
Ήταν διακοπές αυτές. 15.000 δολάρια το άτομο.
Και εμένα μου φαίνεται σαν την Πορεία Θανάτου στην Μπατάαν.
Στο τέλος της Πορείας Θανάτου, αν ζούσε κάποιος, του έλεγαν
"Μου χρωστάς 15.000 δολάρια γιατί ήταν σπουδαία εμπειρία";
Γιατί τα κάνουν αυτά οι άνθρωποι;
-Τους αρέσουν οι προκλήσεις. -Ναι.
Αυτό λένε συνεχώς οι άνθρωποι "Θέλω μια πρόκληση".
Είναι ψεύτικες προκλήσεις.
Η αναρρίχηση είναι ψεύτικη πρόκληση. Δεν χρειάζεται να το κάνεις.
Πολλά θα έπρεπε να κάνουν οι άνθρωποι, αλλά δεν τα κάνουν
γιατί φοβούνται ή είναι δύσκολα ή είναι κακοί αυτοί.
Αυτές είναι προκλήσεις.
Η πρόκληση είναι κάτι που πρέπει να κάνεις. Όχι κάτι που επινοείς.
Οι άνθρωποι κάνουν όλα αυτά που λέγονται "ακραία πράγματα".
Συμμετέχουν πολλοί. "Ήθελα να προκαλέσω τον εαυτό μου".
Πάντα σκέφτομαι
"Τι είδους ζωή έχεις;"
Για μένα, η ζωή είναι πρόκληση.
Αν φτάσω στο καθαριστήριο χωρίς να τσακωθώ πολύ άσχημα,
να πάω τα ρούχα εκεί και να τα πάρω,
χωρίς να φωνάξω "Θα σου κάνω μήνυση!"
ή να με απειλήσει κάποιος, αυτό είναι πρόκληση.
Πάντα σκέφτομαι "Σοβαρά;" Η ζωή ήταν πάντα μια πρόκληση για μένα.
Δεν χρειάζεται να αναζητήσω τέτοιες φανταστικές προκλήσεις.
Φοβάμαι πάρα πολύ μην τραυματιστώ.
Πάντα το φοβόμουν.
Έτσι αποφεύγω τις δραστηριότητες που είναι πολύ πιθανό να τραυματιστείς,
δηλαδή κάθε δραστηριότητα που απαιτεί κράνος. Εντάξει;
Τα αγόρια έστησαν τις σκηνές και ετοιμάζονται για ψάρεμα.
Κωπηλασία, ψάρεμα, κολύμπι και κάθε είδους θαλάσσιο σπορ
είναι για κάθε κατασκηνωτή.
Κι εδώ, τουλάχιστον, η θέση της γυναίκας δεν χρειάζεται να είναι στο σπίτι.
Υπάρχει ένα μέρος που λέγεται Λίμνη Πάουελ. Τεράστια. Τεχνητή λίμνη.
Και τη γέμισαν με εκατομμύρια ψάρια για να ψαρεύει ο κόσμος.
Απ' ό,τι φαίνεται, πήγαν πολλοί για μια εμπειρία στη φύση.
Οπότε πήγα κι ανέβηκα σε ένα πλοιάριο που πήρε ένας.
Για να ψαρέψεις εκεί, πρέπει να βγάλεις άδεια.
Πας σε ένα τεράστιο μαγαζί.
Για την άδεια. Έπρεπε να δείξω το δίπλωμα οδήγησης.
Οπότε η γυναίκα που με κοίταξε ως φυσιολογικός άνθρωπος,
ζήτησε το δίπλωμα οδήγησης.
Εκείνη την εποχή, τα διπλώματα δεν είχαν φωτογραφίες.
Ήταν συνηθισμένο στη Δύση, αλλά εμείς δεν είχαμε ακόμα.
Της έδωσα το δίπλωμα. Το κοίταξε, με κοίταξε και είπε
"Τι έγινε; Δεν έχετε φωτογραφίες στα διπλώματα στην Εβραιο-Υόρκη;"
Έπαθα σοκ.
Είπα "Όχι".
Είπε "Γιατί όχι;" Είπα "Γιατί ξέρουμε να διαβάσουμε".
Το θυμάμαι πολύ έντονα.
Τώρα έχουμε φωτογραφίες, μα δεν τις χρειαζόμαστε. Ακόμη ξέρουμε να διαβάζουμε.
Οι έξι πιο γρήγοροι σπρίντερ στον κόσμο ετοιμάζονται.
Όουενς, Αμερική.
Μπόρσμαγιερ, Γερμανία.
Και Μέτκαλφ, Αμερική.
Ο Όουενς είναι μπροστά!
Στράντμπεργκ και Μπόρσμαγιερ παλεύουν. Ο Όσενταρπ προκαλεί τον Γουάικοφ.
Πλησιάζει ο Μέτκαλφ, αλλά ο Όουενς κερδίζει με 10,3.
Ολυμπιακοί Αγώνες 1936.
Ο Τζέσε Όουενς κερδίζει πόσα χρυσά μετάλλια
κι ο Χίτλερ αρνείται να του σφίξει…
το χέρι.
Όσον αφορά τους Αφροαμερικανούς σε αυτήν τη χώρα,
πολλές επιτυχίες που έχουμε σημειώσει ως Αφροαμερικανοί
ήταν πρώτα στα αθλήματα.
Τζακ Τζόνσον, Τζο Λούις, Τζάκι Ρόμπινσον, Μοχάμεντ Άλι.
Ο κόσμος δεν θα ήταν όπως είναι αν δεν υπήρχε ένας Μοχάμεντ Άλι.
Όλο αυτό που έδωσε ξεπερνούσε την πυγμαχία.
Συμφωνώ. Τον αγαπώ. Πήγα σε αγώνα του στο Μάντισον Σκουέρ Γκάρντεν.
Πήγες σε αγώνα!
-Αλλά όχι… -Σε ποιον αγώνα;
-Πήγες στον πρώτο με τον Φρέιζερ… -Ναι.
Στάσου!
Πήγες στον πρώτο αγώνα Άλι-Φρέιζερ; Απ' τους καλύτερους στα χρονικά;
Και μισείς τα αθλήματα;
-Ναι. -Έλα τώρα!
Μα αγαπώ τον Μοχάμεντ Άλι.
Όπου ο Φρανκ Σινάτρα έβγαζε φωτογραφίες; Πήγες; Γιατί πήγες;
Πήγα με μια κοπέλα που ήξερε τον Φρανκ Σινάτρα.
Τον ήξερε καλά. Αυτός της έδωσε τα εισιτήρια.
Τον βοηθούσε ενώ έβγαζε τις φωτογραφίες;
Τότε δεν τον βοηθούσε, όχι.
Ήταν γνωστό ότι τον βοηθούσε. Αυτή μου έδωσε τα εισιτήρια.
Ήθελα να πάω. Αγαπώ τον Μοχάμεντ Άλι.
Τον αγαπάς, μα πώς τον ξεχωρίζεις απ' τα αθλήματα;
Τον αγαπούσα ως πολιτικό πρόσωπο. Τον αγαπούσα.
Επειδή ήταν παγκόσμιος πρωταθλητής, είχε το βήμα…
Δικό του πρόβλημα. Το δικό μου ενδιαφέρον… Έτσι πήρε το βήμα.
Πώς πήρε το βήμα. Όταν…
Δεν θα το έπαιρνε. Ήταν τυχερός γιατί ήταν πολύ καλός πυγμάχος.
Καλός; Σπουδαίος ήταν.
Σε πιστεύω.
Κάθισα έτσι κι ένας τύπος από πίσω μου τσίριξε
"Να αλλάξουμε θέσεις! Δεν σου αξίζει αυτή!"
Μισείς τα αθλήματα, μα πήγες σε έναν απ' τους πιο σπουδαίους αγώνες
και είχατε τέλειες θέσεις.
Ναι. Αλλά και τα ρούχα ήταν φανταστικά.
-Όλοι είναι καλοντυμένοι. -Όλοι.
Καλύτερα απ' ό,τι σε κάθε επίδειξη μόδας σήμερα.
Ήταν μια υπέροχη εκδήλωση μόδας και πολιτισμού.
Δυστυχώς, γινόταν κι ένας αγώνας.
Κάποιος με ρώτησε "Γιατί πήγες στον αγώνα;"
Είπα "Για τα ρούχα".
Υπήρχε ακόμα μια μεγάλη κουλτούρα προαγωγών στη Νέα Υόρκη τότε.
Υπήρχαν προαγωγοί στους δρόμους. Οχήματα προαγωγών.
Απίστευτα ντυσίματα.
Προαγωγοί με μεγάλα καπέλα και 12 κορίτσια πίσω τους.
Τώρα δεν το κάνεις.
Δεν λέω ότι ήταν ευχάριστο, αλλά ήταν ενδιαφέρον.
Μου αρέσει πολύ ο Μοχάμεντ Άλι, αλλά μισώ την πυγμαχία.
Τη μισούσα. Δεν το πιστεύω ότι είναι νόμιμη.
Τσακώνομαι συνεχώς με τον κόσμο γι' αυτό.
Ακόμα κι ένας αγώνας με τον Άλι που δεν είχε πολλές γροθιές,
γιατί ήταν χορευτής.
Δεν το πιστεύω ότι είναι νόμιμο
να βλέπεις ανθρώπους να δέρνονται ως άθλημα.
Ξέρω ότι το λατρεύει ο κόσμος.
Ξέρεις τι είναι παράνομο; Οι κοκορομαχίες.
Οι κοκορομαχίες είναι να τσακώνονται δυο κοκόρια. Εμείς τα τρώμε!
Εγώ τρώω κοτόπουλα. Κάποιοι δεν τρώνε.
Τρώμε κοτόπουλα, αλλά δεν γίνεται να τσακώνονται μεταξύ τους. Είναι σκληρό.
Αρνήθηκα να πάω σε δείπνο για τη Λένι Ρίφενσταλ.
Όταν η Λένι Ρίφενσταλ εξέδωσε το βιβλίο…
-Νούμπα. -Νουβία.
-Νούμπα; -Νούμπα.
Και κάποιος που ήξερα, κι έχει πεθάνει, παρέθεσε ένα μικρό δείπνο για εκείνη.
Ήταν για 12 άτομα κι ήθελαν να πάνε πιο πολλοί.
Εγώ αρνήθηκα να πάω.
Είπε "Τι εννοείς δεν θα 'ρθεις;"
"Δεν πάω σε δείπνο για τη Λένι Ρίφενσταλ. Μην είσαι γελοίος".
Είπε "Φραν, πρέπει να παραδεχτείς ότι είναι σπουδαία καλλιτέχνιδα".
Είπα "Αδιαφορώ".
Δεν μου 'ρχεται η ταινία για τους Ολυμπιακούς Αγώνες.
Η Ολυμπία είναι καλή.
Η ταινία έπαιζε σε μπαρ S&M, πίσω από τα κάγκελα. Έπαιζε χωρίς ήχο.
Πάντα είχε πολλούς υποστηρικτές στη Νέα Υόρκη, συγκεκριμένους.
Αυτός ο τύπος είπε "Δεν είναι καλή ταινία; Είναι σπουδαία σκηνοθέτρια".
Είπα "Ναι".
Είπα "Να αξιοποιήσεις τέτοιο ταλέντο σε αυτό είναι χειρότερο!
Καλύτερα να ήταν απαίσια".
Υποτιτλισμός: Μάρθα Σιαμέτη